Liga Brazil Free Fire 2022 Kini Kembali!

Liga Brazil Free Fire (LBFF) 2022 kini kembali. Pelbagai perkara menarik serta hadiah yang lebih besar ditawarkan. LBFF tahun ini merupakan musim yang ke-7. Dimaklumkan juga bahawa LBFF 7 bakal disiarkan secara langsung ke dalam siaran televisyen melalui saluran rasmi Garena, RedeTV.

Kejohanan ini akan bermula pada 5 Februari. Terdapat 3 pusingan perlawanan mingguan iaitu bermula Jumaat, Sabtu dan Ahad. Sebanyak 18 pasukan akan bertanding dalam kejohanan ini. Pasukan yang menang akan melayakkan diri mereka ke Free Fire World Series (FFWS) 2022 yang akan berlangsung pada bulan Mei.

Grand final LBFF akan bermula pada 16 April. Hadiah terkumpul adalah sebanyak 130,000 USD. Juara akan membawa pulang wang tunai berjumlah 18,500 USD manakala tempat kedua dan ketiga masing-masing akan mendapat 15,000 USD dan 13,000 USD. Untuk pasukan yang berada di tempat ke-4 hingga 12, mereka juga akan membawa pulang sebanyak 9,500 USD.

Untuk dapatkan info lanjut, anda boleh pergi ke invasionnwes.com.


PUBG: New State Bawa Masuk P90 SMG!

PUBG: New State baru-baru ini telah mengeluarkan nota kemaskini untuk bulan Januari. Dalam nota tersebut, terdapat butiran mengenai senjata baru iaitu P90 SMG. P90 merupakan submachine gun (SMG) yang menggunakan peluru 5.77mm.

Walaupun senjata baru ini masih belum didedahkan statistiknya, namun dikatakan bahawa senjata ini mempunyai kadar tembakan yang tinggi dan sesuai digunakan untuk pertempuran jarak sederhana (mid-range). Pemain boleh mendapatkan senjata ini melalui Care Packages yang jatuh di dalam peta.

Dalam pada itu, P90 turut datang dengan two-tier transformative scope beserta suppressor. Senjata ini juga tidak boleh dilakukan pengubahsuaian terhadapnya. Kemaskini untuk bulan Januari akan menetapkan semula kedudukan pemain. Ini adalah musim pertama yang rasmi untuk PUBG: New State.

Selain daripada senjata, terdapat juga mod pertempuran baru yang dibawa masuk iaitu “Extreme”. Mod “Extreme” ini meletakkan seramai 64 pemain di bahagian kecil di dalam peta Troi dan bertarung bagi mendapatkan kemenangan. Perlawanan akan berlangsung selama 20 minit sahaja.

Untuk dapatkan info lanjut berkenaan kemaskini terbaru ini, anda boleh pergi ke newstate.pubg.com.


Chrissy Costanza Penyanyi Rasmi LEC 2022!

Pada 8 Januari, League of Legends European Championship (LEC) telah mengeluarkan sebuah teaser berkenaan muzik liga Eropah yang bakal dilancarkan. Dalam teaser tersebut, terdapat bayangan seorang penyanyi terkenal yang dikatakan sebagai Chrissy Costanza.

Chrissy Costanza, seorang penyanyi dan penulis lagu yang berasal daripada Amerika. Beliau juga seorang penyanyi untuk kumpulan Against The Current. Bayangan yang dikatakan beliau dalam teaser LEC adalah benar. Ini adalah selepas LEC menyatakan dalam twitternya baru-baru ini. Ini bermakna Chrissy Costanza akan menyanyikan lagu rasmi LEC 2022.

Walau bagaimana, ini bukan pertama kali Against The Current bekerjasama untuk permainan League of Legends. Pada tahun 2017, kumpulan ini pernah mempersembahkan lagu “Legends Never Die” sebagai lagu kejohanan dunia. Dua tahun kemudian, Chrissy Costanza pula muncul dengan lagu “Phoenix” serta mempersembahkannya di pentas dunia, Paris.

Selain daripada menyanyikan lagu, Chrissy Costanza juga adalah seorang streamer untuk permainan Teamfight Tactics. Beliau turut menyatakan bahawa beliau sangat teruja untuk LEC 2022 ini. Musim LEC 2022 akan bermula pada 14 Januari manakala muzik rasminya akan dikeluarkan pada 10 Januari. Untuk sebarang info, sila ke LEC - Twitter.


Secretlab X Pokemon Mula Dijual Di Malaysia!

Pengeluar kerusi gaming terkenal, Secretlab telah melancarkan kerusi gaming kolaborasi bersama kartun animasi popular Japan, Pokemon. Keluaran ini diberi nama sebagai Titan Evo 2022 Series iaitu sempena dengan sambutan tahun baru. Kerusi Gaming ini pada awalnya hanya dijual di Jepun dan baru-baru ini Secretlab telah membuka jualan di Malaysia dan Singapore.

Terdapat 2 jenis keluaran iaitu Pokemon #025 dan Pokemon #006 Edition. Untuk Pokemon #025, ia adalah bertemakan Pikachu manakala Pokemon #006 pula bertemakan Charizard. Untuk kedua kerusi ini, ia dilengkapi dengan bahan Secretlab NEO Hybrid Leatherette yang menjamin kelembutan apabila digunakan.

Selain itu, ia juga dikeluarkan dengan saiz Small & Regular dimana kerusi ini turut dikeluarkan pada kanak-kanak. Memang tidak dinafikan cara pembuatan kerusi Titan Evo 2022 Series sememangnya perlu diberi pujian. Ini pasti akan menarik perhatian para peminat Pokemon mahupun Secretlab sendiri. Untuk membuat pembelian, anda boleh pergi ke my.secretlab.co.


24 Hours of Le Mans Virtual Tarik Minat Peminat Lumba Kereta!

24 Hours of Le Mans Virtual merupakan acara kejohanan yang dianjurkan oleh Motorsport Games. Acara ini menghimpunkan pemandu profesional serta pelumba sim terbaik dunia dalam berganding bahu selama 24 jam berlumba di litar lagenda Perancis. Acara ini turut disiarkan secara langsung ke dalam TV melalui program khas di seluruh dunia.

Antara yang menyertai 24 Hours of Le Mans Virtual adalah Mercedes-AMG Petronas Esports. Mercedes akan membuat penampilan sulungnya dalam siri ini dan mereka juga akan bersaing dengan pasukan Formula One yang lain seperti Alpine, Williams dan Red Bull Racing. Sebanyak 50 pasukan akan mengambil bahagian dalam perlumbaan ini.

Acara ini sepatutnya terdapat pameran sukan permotoran Autosport International 2022, namun disebabkan COVID-19 ianya terpaksa ditangguhkan. Selain daripada pasukan Formula One, W Series iaitu sukan permotoran wanita turut menurunkan pasukan mereka. Antaranya ialah Team Redline, Veloce Esports dan R8G Esports. Selain itu, Wolves Esports dan Team Fordzilla adalah antara pasukan yang turut serta.

Sebanyak 6 rakan kongsi termasuk pengeluar peranti perlumbaan sim, Thrustmaster dan pengeluar jam tangan Rolex yang akan menyokong perlumbaan ini. Acara ini menawarkan hadiah terkumpul sebanyak 250,000 USD. Untuk dapatkan info lanjut, sila ke


OG Kenalkan Lineup Terbaru Untuk VALORANT 2022!

OG, pasukan VALORANT France baru-baru ini telah mengumumkan barisan terbaru pemain mereka. Untuk tahun 2022, pasukan OG akan diketuai oleh Julien “daemoN” bersama Benjamin “uNKOE”. Mereka akan memulakan kejohanan yang pertama iaitu pada 10 Januari dalam VALORANT Champions Tour (VCT).

Antara barisan pemain mereka adalah “OniBy”, “fyxO”, “LaAw”, dan “MateliaN”. Menurut OG, barisan ini diambil adalah atas faktor pengalaman. Mereka ingin menggabungkan pemain-pemain muda bersama dengan pemain berpengalaman bagi mencungkil bakat baru pada masa akan datang. Ini kerana di France, ramai pemain yang masih mentah dalam dunia e-sukan terutama untuk permainan VALORANT.

“Saya sangat teruja untuk meneruskan musim ini dengan hala tuju yang baharu buat projek VALORANT kami. Dengan pengubahsuaian format yang dilakukan oleh Riot, kami juga berbesar hati untuk mempersembahkan para pemain kami kepada anda dalam menempuh pelbagai cabaran yang akan datang,” kata jurulatih pasukan, Julien “daemoN”.

Jangan lupa untuk saksikan kelayakan terbuka peringkat pertama VCT pada 10 Januari ini. Berikan sokongan terhadap pasukan kegemaran anda. Untuk info lanjut berkenaan pasukan OG, sila ke og.gg.


Pabz Esports Lepaskan 5 Pemain!

Pabz Esports, salah sebuah organisasi e-sukan yang bertapak di Indonesia. Pabz Esports setakat ini terkenal dalam permainan Mobile Legends: Bang Bang dan mereka juga pernah menyertai kejohanan seperti MDL (Mobile Legends: Bang Bang Development League). Baru-baru ini, terdapat berita yang menyatakan  Pabz Esports melepaskan 5 pemain MLBB mereka.

Hasil daripada posting yang dimuat naik oleh organisasi itu, ternyata berita tersebut adalah benar. Mereka melepaskan 5 pemain dengan sekali gus. Antara 5 pemainnya adalah ‘Reee’, ‘Rirvi’, ‘Poizy’, ‘Evl’, dan ‘Reyyy’. Pabz Esports kemungkinan melepaskan 5 pemain ini adalah kerana ingin melakukan rombakan pada pasukan. Ini adalah selepas Pabz Esports gagal mara ke playoff pada kejohanan MDL yang lalu.

Setakat ini, pemain yang masih berada di Pabz Esports adalah ‘Baymax’, ‘Speechless’, ‘Layy’, ‘Xinthink’, ‘Fel’, dan ‘Bravo’. Untuk pasukan lain, mereka mungkin boleh mengambil 5 pemain yang dilepaskan oleh Pabz Esports. Ini kerana pemain-pemain tersebut mempunyai pengalaman yang baik cuma tinggal diasah sedikit untuk menjadikan mereka lebih mantap.


Neon, Ejen Baru Valorant!

Riot Games baru-baru ini telah memperkenalkan ejen terbaru di dalam Valorant iaitu Neon. Neon merupakan ejen kelahiran Manila, Philippines yang mempunyai kuasa elektrik serta kepantasannya. Valorant turut mengeluarkan sebuah trailer mengenai Neon dan dapat dilihat ejen terbaru ini sememangnya menarik perhatian.

Antara keupayaan Neon adalah Sprint & Slide. Neon mempunyai keupayaan untuk bergerak di sekeliling peta dengan pecutan (sprint) yang amat pantas. Selain itu, Neon juga boleh mengejutkan musuhnya di setiap sudut dengan meluncur (slide) menggunakan lututnya.

Antara keistimewaan lain yang ada pada Neon ialah Ultimate-Lightning finger guns. Neon boleh mengeluarkan elektrik di hujung jari dan menjadikannya sebagai salah satu senjata.

<oembed url="https://www.youtube.com/watch?v=dtx8CgjRmqE" width="200" height="113" host="youtube"></oembed>

Jika digabungkan, Neon mampu memecut dengan pantas serta meluncur sambil menggunakan Ultimate-Lightning finger guns. Musuh yang terkena tembakan Neon akan terkaku seperti terkena renjatan elektrik.

Untuk dapatkan info lanjut, anda boleh pergi ke PlayValorant.


Ribo Bren Esports Berehat Dari MPL PH Musim 9!

Bren Esports, nama yang tidak asing lagi dalam dunia Mobile Legend Philippines. Bren Esports pernah dinobatkan sebagai juara dalam kejohanan dunia Mobile Legends: Bang Bang (M2). Beberapa hari yang lalu, salah seorang pemainnya Ribo telah mengumumkan yang beliau akan berehat daripada menyertai MPL PH musim 9.

Jika sebelum ini, Karltzy iaitu pemain jungler pasukan Bren Esports turut berpindah kepada pasukan ECHO. Namun kini, pemain gold laner mereka pula iaitu Ribo tidak akan menyertai pasukan Bren Esports. Ribo memberitahu di laman Facebooknya bahawa beliau akan berehat untuk MPL PH Musim 9.

Walau bagaimana, masih belum ada kata putus bahawa beliau akan kembali semula pada musim ke berapa. Ribo kemungkinan mengambil keputusan untuk berehat apabila prestasinya merosot pada MPL PH Musim 8. Beliau juga tidak berjaya membawa pasukannya Bren Esports ke kejohanan dunia M3.


8 Game Percuma Dari Prime Gaming!

Prime Gaming adalah sebuah produk yang menyediakan perkhidmatan permainan video. Prime Gaming merupakan jenama di bawah Amazon yang telah dibangunkan sejak dari tahun 1996 sehingga kini. Antara saingan terdekat Prime Gaming adalah Steam yang berada di bawah Valve.

Menjelang tahun baru ini, Prime Gaming memberikan berita gembira kepada para pengguna. Amazon telah memaklumkan bahawa Prime Gaming akan menyediakan 8 permainan secara percuma bermula pada Januari ini. Berikut merupakan senarai permainan yang boleh didapatkan secara percuma:

STAR WARS Jedi: Fallen Order [Origin Key]

Total War: Warhammer [Epic Games Store Key]

World War Z: Aftermath [Epic Games Store Key]

Two Point Hospital

WRC 7 FIA World Rally Championship

Abandon Ship

In Other Waters

Paper Beast – Folded Edition

Jadi, kepada pelanggan Prime Gaming yang masih belum dapatkan 8 permainan percuma ini, anda boleh dapatkannya sekarang. Untuk dapatkan, anda boleh pergi ke gaming.amazon.com


T1 Juara League of Legends: Wild Rift 2022!

Baru-baru ini, telah berlangsungnya kejohanan League of Legends: Wild Rift 2022 iaitu Wild Rift Champions Korea (WCK) Preseason Invitational. Kejohanan tersebut telah berlangsung pada 27 Disember hingga 2 Januari di Seoul, Korea. Antara pasukan yang muncul sebagai juara adalah pasukan T1. T1 berjaya membawa pulang hadiah wang tunai sebanyak 12,550 USD.

Pada perlawanan akhir, T1 telah berjumpa dengan musuh lamanya iaitu pasukan KT Rolster. Jika musim lepas T1 telah ditewaskan 3-0 oleh KT Rolster, namun pada musim kali ini T1 telah membuat comeback dengan mendapatkan kemenangan bersih 3-0 keatas KT Rolster. Ini secara tak langsung menjadikan T1 antara pasukan pertama yang memenangi kejohanan LoL Wild Rift pada tahun 2022.

Walau bagaimana, kejohanan WCK ini hanyalah kejohanan pra-musim. Untuk tahun 2022, akan ada lebih banyak kejohanan besar dalam permainan LoL Wild Rift. Seperti yang diumumkan baru-baru ini, jelajah Wild Rift akan kembali di Brazil pada tahun 2022 dengan format yang lebih besar, perlawanan LAN serta hadiah yang lebih lumayan. Untuk dapatkan info lanjut, ikuti laman sosial Riot Games.


Steam Store Disekat Di China!

Baru-baru ini, terdapat berita mengenai Steam Store yang dikatakan telah disekat di negara China. Berita ini telah disahkan apabila pihak Steam sendiri memuat naik satu kenyataan melalui akaun twitter @SteamDB. Dalam kenyataan tersebut, mereka memberitahu yang terdapat laporan mengenai Steam Store telah disekat di China. Mereka terpaksa menetapkan semula beberapa sistem untuk sementara waktu.

Walau bagaimana, SteamDB turut memberitahu hanya permainan di Steam global sahaja yang tidak boleh diakses. Untuk permainan yang khusus di Steam China, ianya masih boleh diakses dengan baik. Selain itu, ada juga isu berkenaan dengan permainan DOTA 2. Adakah permainan ini termasuk yang disekat? Jika disekat ianya akan menjadi isu untuk kejohanan DPC China 2022.

Jawapannya adalah tidak. DOTA 2 tidak termasuk dalam permainan yang disekat. Para pemain di China boleh mengakses DOTA 2 tanpa sebarang masalah. Ini bermakna kejohanan DPC China 2022 dapat diteruskan seperti yang dirancang. DPC China kali ini menawarkan hadiah yang sangat lumayan. Hadiah terkumpulnya adalah sebanyak 205,000 USD.


VCT Stage 1 2022 Indonesia Kini Kembali!

Kejohanan rasmi Valorant Challengers Stage 1 kini kembali di Indonesia. Kejohanan kali ini adalah kerjasama antara Riot Games dengan OneUp Organizer iaitu organisasi penganjuran acara e-sukan Indonesia. VCT Stage 1 2022 Indonesia turut menawarkan hadiah sebanyak 2,500 USD kepada para pemenang. VCT kali ini menampilkan perlawanan kalah mati untuk pusingan kelayakan terbuka.

Sebanyak 128 pasukan akan menyertai pusingan kelayakan dan hanya 32 pasukan terbaik saja yang akan mara ke peringkat seterusnya. Untuk peringkat seterusnya, mereka akan bertanding semula dan hanya 13 pasukan teratas akan layak ke Main Event - Group Stage. 13 pasukan ini akan bertanding bersama dengan 3 lagi pasukan jemputan dan 8 yang terbaik akan melayakkan diri ke pusingan akhir.

Daripada 8 pasukan, 3 pasukan yang berjaya mengutip mata tertinggi akan mewakili Indonesia ke Challengers APAC Playoffs. Perlawanan kelayakan akan bermula pada 20 hingga 22 Januari 2022 manakala peringkat akhir akan bermula pada 23 hingga 27 Februari. Untuk pendaftaran, ia akan dibuka pada 3 hingga 15 Januari ini. Syarat penyertaan adalah minimum berada di Rank ‘Diamond III’.


Ejen Ali Musim 3 Bahagian 2 Akan Ditayangkan Tidak Lama Lagi

Wau Animation baru sahaja mengumumkan tarikh tayangan Bahagian 2 bagi Ejen Ali Musim 3 dengan memuat naik treler terbaru khas untuk bahagian ini di Youtube.

Seperti korang tahu, Ali, watak utama siri ini sudah tiada lagi kaca mata pintarnya I.R.I.S kerana pihak atasan MATA telah mengambilnya semula. Walaupun begitu, dia tetap ingin menjadi seorang ejen yang hebat.

<oembed url="https://www.youtube.com/watch?v=wTLLNPNTs6s" width="200" height="113" host="youtube"></oembed>

Sebab itu, musim ini kita sedang melihat Ali membesar dan belajar untuk menjadi ejen yang terbaik bersama rakan-rakannya di akademi. Namun begitu, bahagian pertama tamat di bahagian cliffhanger di mana Ali akhirnya mendapat tahu Rizwan, mentor dahulunya sedang bekerjasama dengan Dos, musuhnya di Musim 1 & 2.

Kita juga akan mendapat tahu siapa sebenarnya Cero di bahagian dua ini. Mari nantikan Ejen Ali bersama rakan-rakannya kembali beraksi pada 24 Disember 2022 di Disney+Hotstar.


Fortnite Chapter 4 Musim Pertama Telah Tiba!

Pada 4 Disember 2022, Epic Games telah mengemas kini Fortnite ke Bab 4 Musim 1 dengan penambahan pelbagai skin baru, senjata baru dan lain-lain lagi. Tidak terkecuali juga, alam baru untuk diterokai oleh pemain.

<oembed url="https://www.youtube.com/watch?v=XXYxZySYeFU" width="200" height="113" host="youtube"></oembed>

Antara skin terbaru yang ditambah adalah Selene, Maasai, Doom Slayer, Dusty, Nezumi, Joni the Red (Helsie), The Ageless dan Geralt of Rivia. Mereka semua boleh didapati menerusi Battle Pass tetapi ada juga yang akan ditambah kemudian hari seperti The Hulk (di Item Shop) dan Deku, My Hero Academia yang diacah dalam video treler mereka.

Senjata-senjata terbaru pula adalah Ex-Caliber Rifle, Thunder Shotgun, Maven Auto Shotgun, Red-Eye Assault Rifle, Twin Mag SMG, Tactical Pistol dan akhir sekali, Shockwave Hammer yang boleh melantunkan pemain ke udara apabila dihentak.

Upgrade seterusnya, pemain akan mendapat dua power up dipanggil Reality Augments secara rawak di permulaan pusingan dan lagi lama korang dalam pusingan tersebut, lagi banyak Reality Augments korang boleh kumpul. Akan ditambah lagi power up seperti ini, tetapi buat masa ini hanya ada lima sahaja.

Berikut adalah lima Reality Augments yang sudah tersedia:

Light Fingers : Senjata guna Light Ammo reload laju.

Mechanical Archer : Berikan Mechanical Explosive Blow dan Mechanical Shockwave Bow.

Aerialist : Berikan semula Glider sepanjang baki pusingan.

Supercharged : Kenderaan tidak akan guna minyak serta menaikkan Health.

Soaring Sprints : Semasa sprinting, boleh melompat lagi tinggi dan tanpa graviti.

Akhir sekali, ciri terbaru yang korang akan boleh buat adalah naik dirt bike mengelilingi alam ini dan bergolek di dalam bola salji yang besar untuk mengendap musuh. Boleh muat naik Fortnite sekarang di Epic Games secara percuma.


The Mandalorian Musim 3 Disahkan Tiba 1 Mac 2023

September lepas, treler The Mandalorian Musim 3 telah dikongsikan di Youtube rasmi Star Wars. Di dalam video tersebut, Din Djarin berjumpa dengan Bo-Katan untuk menjadi Mandalorian yang rasmi tetapi akibat Din Djarin mempunyai Dark Saber dan Bo-Katan perlu menjadi ketua Mandalore, mereka berperang.

<oembed url="https://www.youtube.com/watch?v=odnRRZKhNPk" width="200" height="113" host="youtube"></oembed>

Akibat Din Djarin telah mendedahkan identitinya, Mandalorian lain telah dikumpulkan demi mencarinya dan jumlahnya bukan hanya satu. Siri ini akan menjadi lebih hebat dan besar dengan tambahan penceritaan baru tentang latar belakang Mandalorian.

Pada waktu itu, tiada lagi berita tentang tarikh ketibaan siri ini tetapi pada 2 Disember lepas mereka mengesahkan tarikh pelancarannya di Twitter rasmi Star Wars iaitu The Mandalorian akan tiba pada 1 Mac 2023 di Disney+ dan Disney+Hotstar. Nantikan!


DLC Terakhir Assassin’s Creed Valhalla Telah Tiba

Pada bulan September lepas, Ubisoft telah membuat pengumuman satu DLC terakhir bernama “The Last Chapter” untuk permainan video Assassin’s Creed Valhalla dan kini, DLC tersebut telah pun tiba secara percuma!

<oembed url="https://www.youtube.com/watch?v=wqmIQNgJPeQ" width="200" height="113" host="youtube"></oembed>

DLC ini dihasilkan sebagai satu penutupan buat permainan Assassin’s Creed Valhalla yang telah dilancarkan pada tahun 2020. Ia akan menceritakan tentang pengakhiran kisah Eivor bertemu dengan pelbagai watak dari sejarah, rakan lama dan juga penjahat termasuk juga Roshan dari Assassin’s Creed Mirage.

Tambahan lagi, ada berita baik bagi yang ragu-ragu mahu main. Bermula dari 15 Disember 2022, Assassin’s Creed Valhalla boleh dicuba secara percuma tetapi terhad sehingga 19 Disember 2022 sahaja. Jangan lupa ambil peluang ini!

Bagi yang sudah membuat keputusan, korang boleh main Assassin’s Creed Valhalla sekarang di PS4, PS5, Xbox One, Xbox Series dan PC.


Kemboja Mengganas Tolak Malaysia Ke Lower Bracket Quarterfinals

Pada perlawanan pertama Upper Bracket Semifinal hari ini, pasukan dari Malaysia iaitu Todak MLBB akan bertembung dengan pasukan dari Kemboja iaitu Impunity KH.

Perlawanan yang membawa kepada round ketiga itu ternyata didominasi oleh pasukan dari Kemboja. Pada round yang pertama, Kemboja telah mendahului Malaysia dengan mata 1 berbalas 0.

Pasukan Malaysia bangkit kembali di round yang kedua yang mana MVP diberikan kepada Moon. Pasukan yang tewas pada round ketiga ini akan jatuh ke Lower Bracket Quarter Final dan akan berlawan dengan pasukan Vietnam untuk mara ke Lower Bracket Semifinal.

Pada round ketiga, pasukan dari Kemboja itu terus memberikan tentangan yang hebat kepada pasukan Malaysia. Serangan demi serangan membuatkan Todak tidak dapat bernafas dan makin terhimpit.

Pasukan dari Kemboja itu berjaya mendapatkan point yang kedua dan berjaya mara ke Upper Braket Final. MVP untuk round ketiga diberikan kepada DEJA dari Kemboja dengan K/D/A 13/0/04!

Malaysia akan bertemu dengan Vietnam untuk kali kedua di Lower Bracket Quarterfinal petang ini pukul 5.20 petang. Adakah Pasukan Malaysia mampu menang sekali lagi berdepan pasukan Vietnam? Sama-sama kita nantikan!


6 Hero "OP" Ini Mungkin Akan Di Nerf Pada Patch Seterusnya

Baru-baru ini Patch terbaru untuk Mobile Legends: Bang Bang terlah pun dikeluarkan secara rasmi. Patch yang diberi nama Patch 1.7.32 turut memperkenalkan hero terbaru iaitu Joy.

Namun nampaknya Moonton masih belum berpuas hati dengan patch terbaru ini kerana dikatakan terdapat patch tambahan yang dikeluarkan untuk Advance Server.

Seperti apa yang dilaporkan oleh Spin Esports, terdapat 6 hero yang telah di nerf pada patch tambahan ini. Enam hero tersebut adalah:

LEOMORD

Cooldown untuk skill 2 akan bertambah dari 10 saat kepada 12 saat

Cooldown untuk Enhanced skill 2 juga akan bertambah dari 6 saat kepada 7 saat.

YVE

Kos Mana untuk skill 1 akan meningkat dari 50-90 kepada 65-90.

WANWAN

Cooldown untuk skill 1 akan meningkat dari 10-8 saat kepada 12-9 saat.

SUN

Damage untuk skill 2 diturunkan dari 250-450 + 60% Total Physical Attack kepada 170-320 + 40% Physical Total Attack.

ZHASK

Damage dari Nightmaric Spawn diturunkan dari 200% kepada 180%.

YI SHUN-SHIN

Base Physical Attack diturunkan dari 100 kepada 95.

Menurut Spin Esports, Patch tambahan ini mungkin akan dimasukkan ke Original Server sebelum M4 World Championship bermula nanti.


Review Netflix: Wednesday (2022)

Keluarga Addams kembali menghantui kita semua dengan lagi dahsyat dan kali ini penuh dengan misteri. Setelah 29 tahun berlalu dengan The Addams Family Values (1993) sebagai tayangan filem live-action terakhir dilancarkan, mereka kembali dalam bentuk siri terbaru.

Dengan arahan Tim Burton, seorang pengarah terkenal dengan filem The Nightmare Before Christmas, Corpse Bride dan Alice in Wonderland, Tim fokuskan penceritaan kali ini pada kehidupan anak perempuan keluarga Addams iaitu Wednesday Addam dalam menghadapi kehidupan remajanya. Secara tidak langsung, siri ini dinamakan sebagai “Wednesday”.

Siri ini bermula dengan Wednesday (Jenna Ortega) membalas dendam pada pembuli adiknya, Pugsley (Isaac Ordonez) dengan melepaskan dua beg penuh ikan pirana ke dalam kolam renang di mana pembuli-pembuli Pugsley sedang berlatih sukan mereka. Akibat tindakannya itu, Wednesday telah dibuang dari sekolah tersebut.

Morticia (Catherine Zeta-Jones) dan Gomez (Luis Guzmán), ibu bapa Wednesday mengambil peluang tersebut untuk menghantar Wednesday ke Nevermore Academy di Jericho, bekas sekolah menengah mereka dahulu agar Wednesday dapat melalui pengalaman yang sama seperti mereka.

Sebaik sahaja, ahli keluarga Addams selain Wednesday meninggalkan Nevermore Academy, Wednesday dengan segera mencari jalan untuk melarikan diri daripada sekolah kerana membantah keinginan ibu bapanya. Namun, sebelum dia berjaya, perkara buruk telah pun berlaku.

Terdapat kes pembunuhan berlaku di hutan Jericho dan Wednesday hampir-hampir dibunuh di akademi. Perkara ini menjadi lebih menarik apabila kedua-dua kes ini saling berkaitan dan akhirnya Wednesday membuat keputusan untuk tinggal di Nevermore demi mencari kebenarannya.

Sepanjang jalan ceritanya mengandungi pelbagai elemen seperti misteri, komedi dan cinta. Tetapi, paling menarik perhatiannya adalah jalan penceritaan amatlah berbeza dari filem-filemnya sebelum ini. Tim, mengambil risiko untuk menceritakan peringkat seterusnya bagi kehidupan salah satu anak Addams sebagai satu idea baru dan ia sangat menjadi!

Walaupun elemen goth sudah tersedia ada, tetapi saya merasakan siri ini terlalu serius sehingga komedinya tidak menonjol dan kurang dari filem-filem sebelum ini. Boleh dikatakan ramai tertarik dengan filem Addams atas kelucuannya yang bertemakan gelap dan tidak dirancang.

Walaupun begitu, siri ini mempunyai keunikan tersendiri dari segi misterinya yang membuat semua tertanya-tanya apa, kenapa, bila, siapa, dan bagaimana semua yang terjadi boleh berlaku. Disebabkan itu, ramai menghabiskan siri ini dalam satu hari termasuk diri saya.

Wednesday 2022 kini telah dilancarkan pada 23 November 2022 dan mempunyai 8 episod secara keseluruhannya di Netflix. Musim 2 sudah pun disahkan, jadi selamat menonton Musim Pertama!


Riot Games Tiba Di PC Game Pass

Pada bulan Jun 2022, Microsoft telah mengumumkan perkongsian mereka dengan Riot Games untuk menyertakan permainan mereka ke PC Game Pass dan akan dilancarkan pada musim sejuk 2022. Buat masa itu, pengumuman untuk permainan apa yang akan ditambah belum didedahkan lagi.

Oleh sebab itu, baru-baru ini peminat semua gembira apabila mendapat tahu permainan paling popular dari Riot Games seperti Valorant, League of Legends dan Teamfight Tactics telah ditambah ke PC Game Pass bermula hari ini.

Walaupun permainan tersebut semua percuma untuk dimain, ada beberapa konten di dalamnya masih perlu dibeli seperti karakter dan barang kosmetik. Tetapi, dengan korang melanggan pada PC Game Pass, korang akan mendapat akses percuma pada konten yang perlu dibayar!


Kerana Kes Gangguan Seksual, Fearless Dibuang Dari Rebellion Zion

Baru-baru ini gempar tentang berita salah seorang pemain profesional MLBB Indonesia yang dikatakan terpalit dengan kes gangguan seksual.

Pemain yang diperkatakan adalah Fearless ataupun nama penuhnya Moch Dicky Setiawan dari pasukan Rebellion Zion, yang mana merupakan salah satu pasukan dibawah organisasi Rebellion Esports.

Dia yang sebelum ini bermain sebagai Jungler untuk pasukan tersebut dituduh melakukan gangguan seksual kepada salah seorang pekerja hotel yang bertugas sebagai receptionist tempat dia menginap pada 30 November 2022 yang lepas.

Berdasarkan pada apa yang dilaporkan oleh Spin Esports, Pada hari kejadian, Fearless telah menelefon receptionist yang dikenali sebagai Widya untuk ke bilik pemain tersebut untuk membantunya dengan sesuatu.

Setelah tiba dibilik pemain tersebut, Fearless telah bertindak menarik tangan Widya dan memaksanya untuk masuk ke dalam biliknya.

Rakan sekerja Widya yang ketika itu terlihat kejadian tersebut telah berjaya menghalang dari kejadian yang lebih buruk berlaku dan memarahi Fearless atas tindakan jijik tersebut.

Selepas kejadian tersebut, Widya telah membuat laporan kepada organisasi Rebellion Esports dan selepas siasatan dilakukan, Fearless akhirnya mengaku.

Sehubungan itu, pihak Rebellion Esports dan MPL Indonesia telah mengeluarkan kenyataan untuk mengeji perbuatan pemain profesional tersebut dan pihak Rebellion Esports mengambil keputusan untuk menamatkan kontrak Fearless.


Valorant Badge - Ini Cara Nak "Flex" KDA Korang

Riot Games amat memahami betapa besarnya komuniti Valorant telah berkembang dan selalu cuba mencari jalan untuk terlibat dengan semua pemain. Maka, terhasillah satu inisiatif dari Riot untuk mencipta Valorant Badge.

Valorant Badge ini adalah satu barangan kosmetik terbaru yang membenarkan pemain untuk membuat penyesuaian sendiri untuk mempamerkan KDA (Kill/Death/Assist) mereka. Korang boleh pilih agent kegemaran masing-masing dan pilih warna antara 25 kombinasi yang berbeza.

Pemain boleh ciptakan bagde sebanyak yang mahu, tetapi korang perlu bermain Valorant selama sebulan dahulu sebelum mendapatkannya. Perlu diberi perhatian, hanya agent yang selalu dimain dalam permainan kompetitif sahaja akan dipamerkan statistiknya yang paling terbaik dari segi KDA, damage dealt, ketepatan headshot dan kadar kemenangan.

Berikut adalah cara untuk hasilkan Valorant Badge:

Pergi ke https://mybadge.playvalorant.com/

Log masuk akaun Riot Games.

Tekan butang “Create Your Badge”.

Akan terbuka page dimana semua agent Valorant dipaparkan. Pilih satu.

Pilih warna kombinasi yang diingini.

Selepas selesai, anda boleh kongsikan di sosial media masing-masing.


Produksi Sekuel Cyberpunk 2077 Akan Bermula Pada 2023

Baru-baru ini, telah diumumkan dalam satu laporan bahawa sekuel Cyberpunk 2077 akan memulakan pre-production pada tahun 2023 selepas pelancaran DLC Phantom Liberty pada tahun yang sama.

Adam Kiciski, presiden dan joint CEO bersama CD Projekt Red berkata bahawa pasukannya yang berjumlah 350 orang sedang bekerja dan fokus dalam pembangunan peringkat terakhir bagi Phantom Liberty.

Laporan menambah lagi dengan mengatakan The Witcher remake dan Witcher Trilogy terbaru masih lagi dalam proses pembangunan dan buat masa ini, tiada lagi pendedahan bagi tarikh pelancaran bagi kedua-dua permainan tersebut.

Dengan siri animasi Cyberpunk: Edgerunners, permainan mereka mendapat semula sambutan dari orang ramai dengan laporan mengatakan lebih dari satu juta orang log masuk ke Cyberpunk 2077. Kini, permainan ini berada di tangga 30 teratas paling banyak dimainkan di Steam.


Nintendo Tutup Kejohanan Smash World Tour

Penganjur bagi Smash World Tour telah mengumumkan bahawa Kejohanan 2022 dan siri event pada 2023 terpaksa dibatalkan kerana Nintendo menghantar satu notis mengatakan mereka tidak boleh meneruskan operasi kejohanan mereka.

Penganjur menceritakan dia mendapat berita ini tanpa apa-apa amaran pada malam sebelum hari Thanksgiving dan perkara ini menjadi satu kejutan buat dirinya kerana mereka telah lama berkomunikasi dengan Nintendo selama 12 bulan sebelum ini tanpa masalah.

Kini, The Smash World Tour sudah pun dimegah-megahkan sebanyak 6,400 acara langsung di seluruh dunia menurut penganjur dengan kehadiran lebih 325,000 dan tahun ini juga prizepool mereka adalah paling terbesar dalam sejarah dengan jumlah USD$250,000.

Pada tahun lepas, Nintendo mengumumkan kejohanan berlesen rasmi antara kompetitif Smash Bros. dengan Panda Global tetapi penganjur kepada Smash World Tour mendakwa hubungan ini yang menyebabkan penutupan kejohanan. Secara tidak langsung, kenyataan ini mendakwa CEO Alan Bunney mensabotaj usaha organisasi ini.

Mereka mendapat tahu bahawa banyak organisasi meragukan yang ingin berkolaborasi dengan Smash World Tour kerana Alan. CEO Panda Global itu telah memberitahu mereka semua bahawa tour tersebut akan ditutup dan tidak akan kembali pada tahun 2022.

Akibat itu, perbincangan tentang potensi rakan kongsi baru dilangsungkan tetapi Nintendo tidak berjaya mencapai persetujuan dengan Smash World Tour untuk buka secara penuh pada tahun 2023. Nintendo tidak meminta apa-apa perubahan atau pembatalan acara yang ada pada 2022, termasuk kejohanan 2022 kerana ramai pemain ingin mengambil bahagian.

Tetapi, Nintendo mengharapkan mereka untuk beroperasi dengan lesen komersial dan mereka tidak akan dapat lesen tersebut untuk kejohanan ini dan aktiviti 2023. Disebabkan itu, mereka terpaksa berhentikan tour ini.

Penganjur mengatakan bahawa Smash World Tour ini akan hilang ratusan ribu dolar kerana tindakan Nintendo, walaupun begitu mereka tetap berjanji untuk membayar balik secara penuh untuk semua peserta.


Battle For Olympus - Event Terbaru Overwatch 2 Musim 2

Overwatch 2 musim kedua akan dilancarkan tidak lama lagi bersama hero tank terbaru, Ramattra pada 6 Disember 2022. Sempena itu, mereka telah  mengeluarkan satu trailer terbaru untuk memperkenalkan konten yang akan tersedia buat pemain dan juga rupa peta Escort terbaru, Shambali.

<oembed url="https://www.youtube.com/watch?v=rEJVOxzjyQ0" width="200" height="113" host="youtube"></oembed>

Musim kedua ini, skin terbaru juga akan dikeluarkan yang bertemakan mitologi Greek seperti skin mitos bertema Zeus untuk Junker Queen. Cara untuk dapatkan skin-skin tersebut adalah dengan menyertai event masa terhad terbaru iaitu Battle for Olympus.

Akan disertakan sekali, skin khas untuk Roadhog (Cyclops), Ramattra (Poseidon), Lùcio (Hermes), Widowmaker (Medusa), Reinhardt (Minotaur) dan Pharah (Hades). Event ini akan terletak di peta Ilios dan akan mula pada 5 Januari 2023 dan berakhir pada 19 Januari 2023.

Berkemungkinan besar, skin mitos  milik Junker Queen akan dijadikan sebagai satu hadiah di akhir battle pass.

Selain itu, peminat juga mendapat gambaran bagi kosmetik holiday terbaru untuk Bastion dengan pakaian diinspirasikan dari gingerbread house untuk Winter Wonderland 2022 (13 Disember 2022 hingga 4 Januari 2023). Manakala, Mei dengan pakaian bertemakan arnab untuk Lunar New Year 2023 (17 Januari 2023 hingga 6 Februari 2023).


The Witcher Remake Akan Menjadi Permainan Open World

The Witcher Remake adalah permainan Witcher pertama yang akan dibangunkan dengan menggunakan Unreal Engine 5 dan disahkan akan memberikan pemain dunia yang lebih besar dan lebih luas untuk diterokai.

CD Projekt Red telah mengumumkan berita ini sebagai salah satu laporan pendapatan Q3 2022. Di situ, dijelaskan remake ini adalah RPG open-world single player yang didorong oleh penceritaan - rekaan semula The Witcher 2007 secara moden.

Walaupun terdapat update tentang ini, tiada satu pun petunjuk atau gambar menunjukkan rupa open world permainan ini. Oleh itu, The Witcher Remake mungkin lama lagi akan dilancarkan.

Sementara menunggu, korang boleh nantikan next-gen update percuma yang terbaru untuk The Witcher 3 pada 14 Disember 2023. Boleh dimain di Xbox Series X|S, PS5 dan PC.


League Of Legends Patch 12.23 Akan Mengubah 17 Champions

Musim 12 League of Legends tidak lama lagi akan berakhir. Tetapi, sebelum Musim 13 tiba, Riot Games akan update patch terbaru iaitu Patch 12.23. Ini adalah patch terakhir sebelum musim seterusnya dan di patch ini Riot Games telah memutuskan untuk mengimbangkan barisan champions untuk menyediakan pentas bagi musim hadapan.

Matt “Phroxzon” Leung-Harrison, pereka utama dalam menyeimbangkan permainan ini mengatakan di Twitternya, dia ingin melakukan perubahan terhadap Champions seperti di dalam kategori Tanks dengan menggunakan items tersedia.

Phroxzon tambah lagi dengan mengatakan, pasukan mereka sedang bertungkus-lumus untuk mengubah dan menangani masalah awal (seperti kekerapan dan kemahuan dalam memaklumkan objektif pasukan menjana, tetapi bukan dalam undian.)

Mereka merasakan ia sedang melakukan kerja yang baik dalam memberitahu pasukan yang diingini tetapi ada yang masih mengabaikannya. Patch ini akan berlangsung pada 7 Disember 2022 nanti.

Berikut adalah Champions yang akan mendapat buff::-

Zeri

Sion

Cho’Gath

Amumu

Kayn (Shadow Kayn)

Maokai

Zac

Tahm Kench

Malphite

Berikut pula Champions yang akan mendapat nerfs:-

Yuumi

Syndra

Mordekaiser

Shyvana

Trundle

Lillia

Kassadin dan Dr Mundo adalah dua Champions yang kitnya akan dilaras manakala Sunfire Cape, sistemnya akan dapat buff dan Ravenous Hydra, sistemnya akan dapat nerf.

Berikut adalah senarai bagi pelarasan jungle:-

Base True Damage untuk pet: 20 >>> 16

Selepas evolution pertama, dua bonus akan diguna untuk membunuh monster dan mendapat faedah tersedia.

Native 20% damage amplification tidak lagi akan berfungsi pada epic monsters.

10% perisai bonus dan rintangan magic ditukar kepada kerosakan sebenar untuk pet.

Bonus health ratio: 4% >>> 3%

Monster kill health per level: 3 >>> 6

Monster kill mana per level: 2 >>> 4

Treat gold: 50 gold >>> 35 gold

Experience multiplier: 1/1/1.025/1.075/1.15/1.15/1.25/1.25/1.35 (Levels 1-9) ⇒ 1/1/1.025/1.075/1.2/1.2/1.3/1.3/1.45 (Levels 1-9)

Monster

Gromp auto attack range: 175 >>> 150

Large Razorbeak auto attack: 300 >>> 200

Leash range centers telah diimbangi dari lokasi spawn kem, memberikan lagi banyak ruang untuk Champions bergerak dan kite.

Mosstoper

Durasi tenacity buff: 3 seconds >>> 1.5 seconds

Jenis tenacity: Item >>> Champion.


Nuguri Umum Bersara Dari Scene Competitive League of Legends

Pada pertengahan bulan yang lalu, pasukan DWG KIA telah mengumumkan yang ahli pasukan mereka iaitu Nuguri telah tamat kontrak dengan pasukan tersebut dan memilih untuk menjadi Free Agent.

<oembed url="https://twitter.com/AshleyKang/status/1597194598132355072" host="twitter">

[OFFICIAL]

Jang "Nuguri" Ha-gwon, the former top laner of DWG KIA and FPX, 2020 World Champion, has decided to retire from the professional League of Legends scene.#LCK pic.twitter.com/Z75w6gZHKY
— Ashley Kang (@AshleyKang) November 28, 2022
</oembed>

Namun beberapa hari yang lepas, Ashley Kang yang merupakan co-founder telah mengeluarkan satu tweet yang menyatakan Nuguri atau nama sebenarnya Jang Ha-gwon telah memilih untuk bersara terus dari scene competitive League of Legends.

Sebelum ini Nuguri bermain sebagai Top Laner untuk pasukan DWG KIA dan pernah membawa pasukan tersebut menjadi juara di kejohanan League of Legends World Championship pada tahun 2020.

Mengikut artikel yang ditulis oleh One Esports, Nuguri juga dikatakan sebenarnya telah mengambil keputusan untuk bersara selepas kejohanan League of Legends World Championship 2021 lagi.


Lost Between Worlds - DLC Far Cry 6 Akan Tiba Disember Ini

Ubisoft telah mengumumkan downloadable content (DLC) terbaru untuk Far Cry 6, sebuah permainan first-person shooter game dan adventure yang telah dilancarkan pada 6 Oktober 2021.

<oembed url="https://www.youtube.com/watch?v=LRMbuyJyUzU" width="200" height="113" host="youtube"></oembed>

Pemain akan berpeluang menjalani penceritaan Dani Rojas dan bermain sebagai dirinya untuk meneroka pelbagai dimensi yang penuh dengan kejutan, cabaran dan rintangan. Tetapi, korang tidak perlu risau sebab sepanjang perjalanan nanti, korang juga akan memperolehi banyak senjata dan kebolehan baru untuk melawan musuh-musuh berbentuk kristal nanti.

DLC Lost Between Worlds akan tiba pada 6 Disember 2022 dengan harga USD$19.99 (RM89.81). Jadi, sementara menunggu DLC ini, update percuma untuk Far Cry 6 sudah pun tersedia. Mereka menambahkan mod “New Game+” dan ciri khas “Completionist Aid”. Bagi yang tertarik tetapi belum membelinya lagi, Free Trial juga tersedia untuk korang.

Boleh dapatkan Far Cry 6 sekarang untuk PS5, Xbox Series x, PS4, Xbox One dan PC melalui Epic Games Store dan Ubisoft Store.


Revenant - Sudah Tiba Di Musim 3.5 Apex Legends Mobile

Respawn Entertainment sebelum ini telah pun mengumumkan tarikh pelancaran bagi Musim 3.5 dan debut legend terbaru, Revenant, pada 28 November 2022 sempena pengakhiran Musim 3 Apex Legends Mobile.

<oembed url="https://www.youtube.com/watch?v=I8ILLkwz9kk" width="200" height="113" host="youtube"></oembed>

Seperti karakter Ash, pemain yang biasa main Apex Legends di konsol dan PC sudah pun tahu tentang kewujudan Revenant. Oleh itu, peminat amat teruja untuk melihat Revenant beralih ke platform mobile dan melihat dia beraksi.

Selain daripada itu, Underworld, update terbaru ini akan menampilkan banyak barangan kosmetik terbaru, event masa terhad dan battle pass terbaru. Tetapi sebelum semua itu, Apex Legends memulakan update mereka dengan mengembalikan peta lama mereka, World’s Edge.

Untuk barangan kosmetik, korang boleh dapatkan di Underworld Battle Pass. Pemain akan disediakan sebanyak 50 level dengan barangan kosmetik bertemakan Christmas campur dengan sisi gelap, ala-ala Nightmare-Before-Christmas. Jangan risau, akan ada juga hadiah-hadiah lain untuk pemain.

Bagi event masa terhad pula, mereka akan mengenalkan mod terbaru iaitu Airdrop Escalation. Seperti namanya ‘airdrop’, pemain akan dijatuhkan satu Care Packages jauh dari pemain dan pemain harus cepat-cepat mendapatkan senjata yang tersedia di dalamnya dan menggunakannya untuk bertempur dengan pihak lawan.


Gran Turismo Mungkin Tiba Di PC

Gran Turismo adalah sebuah permainan video bertemakan simulasi perlumbaan kereta dan telah dilancarkan sejak 23 Disember 1997. Permainan ini adalah salah satu permainan yang diterbitkan oleh Sony Interactive Entertainment dan dibangunkan oleh Polyphony Digital khas untuk francais Playstation.

Kini, Gran Turismo sudah ada 16 siri dan baru-baru ini juga Kazunori Yamauchi telah mengatakan bahawa dia bersama pasukannya ingin membangunkan Gran Turismo ke platform PC atas sebab tiada platform lain yang sesuai untuk menjalankan permainan ini dalam 4K/60p. Setting yang paling terbaik untuk pemain.

Buat masa ini, tiada lagi pengesahan dari segi perasmiannya dan tarikh pelancarannya namun, jika Yamauchi berjaya menghasilkan Gran Turismo versi PC, ia akan menjadi permainan khas Sony yang terbaru ke platform PC seperti God of War, Spider-Man, Horizon:Zero Dawn dan Uncharted 4


ASUS ROG Phone 6D - Processor Yang Lebih Bagus

Baru-baru ini pihak ASUS ROG telah memperkenalkan gaming smartphone terbaru mereka iaitu ROG Phone 6D Series. Smartphone ini didatangkan dengan dua variasi iaitu ROG Phone 6D dan juga ROG Phone 6D Ultimate.

Antara kedua-dua smartphone ini, tiada banyak sangat perbezaan yang mana kedua-duanya menggunakan Processor yang sama iaitu MediaTek Dimensity 9000+.

Perbezaan yang ketara mungkin pada storage yang ditawarkan yang mana ROG Phone 6D mempunyai storage sehingga 256GB dengan 12GB RAM manakala untuk ROG Phone 6D Ultimate ianya mempunya strorage yang lebih besar iaitu sehingga 512GB dengan 16GB RAM.

Satu lagi perbezaan adalah pada rekaan belakang kedua-dua smartphone ini. Pada ROG Phone 6D ianya cuma mempunyai Aura RGB Lighting yang mana korang cuma boleh ubah warna dan mode sahaja pada logo ROG dibelakang phone tersebut.

Tapi untuk ROG Phone 6D Ultimate, terdapat ROG Vision seperti yang ada pada ROG Phone 6 Pro sebelum ini. Dengan ROG Vision ini korang boleh pilih sendiri animation yang telah disediakan.

Satu lagi perbezaan antara ROG Phone 6D dan ROG Phone 6D Ultimate adalah Aeroactive Portal yang terdapat pada belakang ROG Phone 6D Ultimate yang mana boleh dibuka untuk memastikan penyejukan yang lebih bagus apabila ditambah dengan Aeroactive Cooler 6.

ASUS ROG Phone 6D dijual pada harga RM3499 manakala untuk ROG Phone 6D Ultimate pula dijual pada harga RM4999.